nickbes/lawsofisrael huggingface dataset:
חוק לתיקון פקודת התעבורה (מס' 132 - הוראת שעה – חרבות ברזל), התשפ"ד-2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הכלכלה
תחילה: 2024-01-06T00:00:00
פרסום: ספר החוקים, 16/01/2024, מס' חוברת 3147, עמ' 466
שמות קודמים:
Name: הצעת חוק לתיקון פקודת התעבורה (מס' 132 - הוראת שעה – חרבות ברזל), התשפ"ד-2024
Value: בקריאה השנייה והשלישית
Name: הצעת חוק לתיקון פקודת התעבורה (הוראת שעה – חרבות ברזל), התשפ"ד-2024
Value: בקריאה הראשונה
תקציר:
פקודת התעבורה מקנה לשרת התחבורה והבטיחות בדרכים סמכות להאריך בצו, מטעמים מיוחדים, את תוקפם של רישיונות רכב בתקופה של עד 90 ימים. החוק מקנה לשרת התחבורה והבטיחות בדרכים סמכות להאריך את תוקפם של רישיונות הרכב בתקופה של עד 90 ימים נוספים, כלומר, בסך הכול בתקופה של עד 180 ימים מהמועד שבו פקע רישיון הרכב, עבור מי שזכאים לכך מכוח חוק דחיית מועדים (הוראת שעה – חרבות ברזל) (חוזה, פסק דין או תשלום לרשות), התשפ"ד–2023 (להלן – חוק דחיית מועדים). עם הזכאים מכוח חוק דחיית מועדים נמנים, בין היתר, חטופים, נעדרים, מפונים, אנשי כוחות הביטחון וחיילי מילואים (להלן – זכאים לדחייה). כן נקבע כי השרה רשאית להתנות את ההארכה בתנאים או לקבוע סוגים מסוימים של זכאים לדחייה שההארכה תחול לגבי רישיון רכב בבעלותם.
חוק דחיית מועדים, שנחקק עקב מלחמת חרבות ברזל, דחה עבור הזכאים לדחייה את המועד לתשלום תשלומים שונים, ובהם את המועד לתשלום אגרת רישיון הרכב, החל מפרוץ המלחמה. במקביל, עשתה השרה שימוש בסמכותה לפי הפקודה, והאריכה בתקופות שונות את תוקפם של רישיונות רכב שפקעו, תחילה עבור כלל האוכלוסייה, ולאחר מכן עבור הזכאים לדחייה.
בדצמבר 2023 תוקן חוק דחיית מועדים, וניתנה לזכאים דחייה נוספת בתשלום אגרת רישיון הרכב. אולם, סמכותה של השרה לעניין הארכת תוקפם של רישיונות הרכב מוצתה לגבי חלק מרישיונות אלה, משום שחלפו יותר מ-90 ימים ממועד פקיעתם.
לאור הקושי של אוכלוסיית הזכאים לעמוד בדרישות חידוש רישיון הרכב (אגרה וביצוע מבחן כשירות שנתי – "טסט"), כדי לוודא כי הם יחזיקו ברישיון רכב תקף אף אם אין באפשרותם לעמוד בדרישות תשלום האגרה וביצוע הטסט השנתי, וכדי ליצור הלימה בין דחיית המועד לתשלום האגרה עבור רישיון הרכב מכוח חוק דחיית מועדים לבין תוקף רישיון הרכב, נחקק החוק וניתנה לשרה סמכות להאריך את תוקפם של רישיונות רכב כאמור.
חוק לתיקון ולהארכת תוקפן של תקנות שעת חירום (חרבות ברזל) (פגישה עם עורך דין של עצור בעבירת ביטחון), התשפ"ד-2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוקה, חוק ומשפט
תחילה: 2024-01-22T00:00:00
פרסום: ספר החוקים, 16/01/2024, מס' חוברת 3146, עמ' 462
שמות קודמים:
Name: הצעת חוק לתיקון ולהארכת תוקפן של תקנות שעת חירום (חרבות ברזל) (פגישה עם עורך דין של עצור בעבירת ביטחון), התשפ"ד-2024
Value: בקריאה הראשונה
תקציר:
הוארך תוקפן של תקנות שעת חירום המאפשרות מניעת פגישה של עצורים בטחוניים עם עורכי הדין שלהם. שתי הקבוצות שבהן מדובר: עצורים בשל פעולות האיבה שהתרחשו בין יום ה-7 באוקטובר 2023 לבין ה-10 באוקטובר 2023 או מי שנעצר במסגרת פעולות המלחמה בעזה שאירעו בין יום ה-07 באוקטובר לבין תום הפעולות הצבאיות עם עורכי הדין שלהם. המניעה תחול עד לתום 180 ימים מהמועד הראשוני שבו החלה מניעת הפגישה של העצורים. הארכה של התקנות לשעת חירום תהיה עד ליום ה-3 באפריל 2024.
חוק לתיקון פקודת המשטרה (מס' 40), התשפ"ד-2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: הוועדה לביטחון לאומי
תחילה: 2024-01-08T00:00:00
פרסום: ספר החוקים, 08/01/2024, מס' חוברת 3145, עמ' 446
שמות קודמים:
Name: הצעת חוק לתיקון פקודת המשטרה (מס' 40), התשפ"ד-2023
Value: לחוק שהתקבל
Name: הצעת חוק לתיקון פקודת המשטרה (מס' 40), התשפ"ד-2024
Value: לחוק שהתקבל
Name: הצעת חוק לתיקון פקודת המשטרה (מס' 39), התשפ"ג-2023
Value: בקריאה השנייה והשלישית
תקציר:
תיקון מספר 40 לפקודת המשטרה, נועד להסדיר את השימוש במערכות צילום בעלות יכולת ניתוח ועיבוד לזיהוי חד-ערכי של חפצים על מנת לסייע לגורמי אכיפת החוק ולגופי הביטחון למלא את תפקידם באופן יעיל, ויובהר כי התיקון אינו מתייחס למערכות צילום בעלות יכולת זיהוי ביומטרי של בני אדם. השימוש במידע יכול להיות בשני מתווים – באמצעות התראת זמן אמת, שתסייע באיתור החפץ בזמן אמת או באמצעות חיפוש בדיעבד בחומר שצולם במערכות הצילום ונאגר. יצוין כי בעת חקיקת החוק, המערכת היחידה שקיימת ברשות המשטרה היא כזו המזהה לוחיות רישוי של כלי רכב, אך החוק יוצר מסגרת חוקית שתאפשר את יישומו גם לגבי זיהוי חפצים אחרים, ככל שתהיה טכנולוגיה כזו.
הצבת המצלמות תעשה בהתאם למטרות המנויות בחוק, ביניהם מניעה, סיכול או גילוי של עבירות פשע או של עבירות שעלולות לסכן את שלומו או ביטחונו של אדם, את שלום הציבור או את ביטחון המדינה, וכן גילוי מעורבים בתכנונן ובביצוען של עבירות אלה. בנוסף, ניתן יהיה להציב את המצלמות לשם מניעת פגיעה חמורה בביטחון הנפש או הרכוש, איתור נעדרים או אנשים שיש חשש לשלומם וכן אכיפת איסורי כניסה למקומות ציבוריים. שעה שהופעלו המצלמות, ניתן יהיה להשתמש בחומר שצולם בהן גם למטרות נוספות הקבועות בחוק, לרבות הצלת חיי אדם או הגנה עליהם, גילוי עבירות פשע או עבירות עוון המוגדות בחוק והליכים פליליים בעניינן וחילוט רכוש על פי דין. 
במסגרת החוק, מוטלות מגבלות על הצבת המצלמות במרחב הציבורי, על השימוש במערכות המצלמות אדם ברשות היחיד, והכל תוך קביעת מנגנוני בקרה על אלו. בנוסף, מוסדר אופן השימוש בחומר שצולם במערכות תוך קביעת מגבלות לעניין זה, לרבות לתקופה בה יישמר המידע הנאגר במערכות וסנקציה פלילית במקרה של הפרת ההוראות. מעבר לכך, החוק מאפשר להעביר מידע ממערכות הצילום גם לגופים אחרים בתחומי אכיפת החוק והביטחון, המנויים בחוק, ובתנאים הקבועים בו.
חוק שירות המדינה (מינויים) (תיקון מס' 20), התשפ"ד–2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוקה, חוק ומשפט
תחילה: 2024-01-07T00:00:00
פרסום: ספר החוקים, 07/01/2024, מס' חוברת 3144, עמ' 444
שמות קודמים:
Name: הצעת חוק שירות המדינה (מינויים) (תיקון מס' 20), התשפ"ד–2024
Value: בקריאה השנייה והשלישית
Name: הצעת חוק שירות המדינה (מינויים) (תיקון מס' 20) (הצהרת אמונים למשרת ראש נציגות דיפלומטית או קונסולרית), התשפ"ג-2023
Value: בקריאה הראשונה
תקציר:
נקבע כי יש לחייב את מי שמונה על ידי הממשלה למשרת ראש נציגות דיפלומטית או קונסולרית בחוץ לארץ, להצהיר בפני שר החוץ או עובד מדינה שהוסמך לכך בתקנות כי הוא מתחייב לשמור אמונים למדינת ישראל כמדינה יהודית ודמוקרטית ולמלא באמונה את תפקידו.
חוק רשות התעופה האזרחית (תיקון מס' 3), התשפ"ד-2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הכלכלה
תחילה: 2024-01-07T00:00:00
פרסום: ספר החוקים, 07/01/2024, מס' חוברת 3143, עמ' 440
שמות קודמים:
Name: הצעת חוק רשות התעופה האזרחית (תיקון מס' 3), התשפ"ד-2024
Value: לחוק שהתקבל
Name: הצעת חוק רשות התעופה האזרחית (תיקון מס' 3), התשפ"ג-2023
Value: בקריאה השנייה והשלישית
Name: הצעת חוק רשות התעופה האזרחית (תיקון מס' 4) (אישור בדבר כשירות אווירית לכלי טיס של צבא זר), התשפ"ג-2023
Value: בקריאה הראשונה
תקציר:
החוק מעגן את סמכותה של רשות התעופה האזרחית לתת אישור בדבר כשירותו האווירית של כלי טיס של מדינה זרה, לבקשת המדינה ומוסדותיה או תאגיד ישראלי, כמו גם את סמכותה לגבות ממבקש האישור תשלום בעד שעות העבודה שהשקיעו עובדי רשות התעופה האזרחית לשם מתן האישור, וכן החזר הוצאות שהוציאה הרשות או מי מעובדיה לשם מתן האישור, בין שהאישור ניתן ובין שלא ניתן. 
אישור כשירות כאמור הוא אישור כי התקנה של ציוד תעופתי או של מערכת שאינה בגדר ציוד כאמור, בכלי טיס של מדינה זרה, או ביצוע שינוי בציוד תעופתי או במערכת כאמור המותקנים בכלי טיס של מדינה זרה, אינם פוגעים בכשירותו האווירית של אותו כלי הטיס. אישור כשירות זה נדרש מאחר שחברות ישראליות הנמנות עם התעשיות הביטחוניות, מעוניינות להתמודד במכרזים בין-לאומיים לביצוע התקנות של ציוד תעופתי ושל מערכות בכלי טיס של צבאות זרים, או לביצוע שינויים בציוד ובמערכות כאמור המותקנים באותם כלי טיס. במסגרת תנאי המכרז לביצוע פרויקטים מעין אלה, נדרשים המציעים, כלומר החברות הישראליות, להצהיר כי קיים במדינה הרלוונטית קיים גוף ממלכתי חיצוני שאינו בעל עניין ושבתחום מומחיותו וסמכותו לתת אישורים בתחום התעופה, ושיכול לאשר שההתקנות או השינויים שבוצעו בכלי הטיס לא פגעו בכשירותו האווירית ובהטסתו הבטוחה. לפי החוק, רשות התעופה האזרחית תוכל כעת לגבות תשלום והחזר הוצאות ממבקשי האישור, בהתאם להוראות המפורטות בתוספת לחוק.
חוק הטיס (תיקון מס' 4), התשפ"ד-2024
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הכלכלה
תחילה: 2024-01-02T00:00:00
פרסום: ספר החוקים, 02/01/2024, מס' חוברת 3142, עמ' 438
שמות קודמים:
Name: הצעת חוק הטיס (תיקון מס' 4), התשפ"ד-2024
Value: לחוק שהתקבל
Name: הצעת חוק הטיס (תיקון מס' 3), התשפ"ג-2023
Value: בקריאה השנייה והשלישית
Name: הצעת חוק הטיס (תיקון מס' 3), התשפ"ב-2021
Value: בקריאה הראשונה
תקציר:
החוק מרחיב את סמכותו של מנהל רשות התעופה האזרחית בסעיף 165 לחוק הטיס, התשע"א–2011 (להלן – חוק הטיס), לתת פטור מהוראות החוק, כך שיהיה מוסמך לתת פטור גם מהוראות סעיף 35 לחוק הטיס לעניין הפעלת מיתקן עזר לטיסה.
סעיף 165 לחוק הטיס מסמיך את מנהל רשות התעופה האזרחית לתת פטור מהוראות לפי חוק הטיס, רק לגבי רשימת סעיפים המנויה בסעיף, בהתקיים נסיבות המפורטות בסעיף ובכפוף לכך שיינקטו צעדים מתאימים לשמירה על בטיחות הטיסה וסדירותה. סעיף 35 לחוק הטיס, קובע כי הפעלת מיתקן עזר לטיסה, המשמש או המיועד לשמש כלי טיס אזרחיים, טעונה אישור מנהל רשות התעופה האזרחית לכך שהמיתקן בנוי או מותקן, מתוחזק ומופעל בהתאם לתנאי האישור. האישור ניתן, ככלל, לאחר שהמנהל נוכח כי מתקיימות לגבי המיתקן דרישות ארגון התעופה הבינלאומי.
נכון להיום, קיימים ברשות שדות התעופה מיתקנים שאינם עומדים, מבחינת ביצועים ותחזוקה, בדרישות ארגון התעופה העולמי, ולפיכך מנהל רשות התעופה האזרחית אינו יכול לאשרם לפי סעיף 35 לחוק הטיס. עם זאת, לרשות שדות התעופה אין ברירה אלא להמשיך שימוש במיתקנים כאמור עד להחלפתם העתידית, שכן הימנעות משימוש בהם, משמעותה הפסקת הפעילות האווירית האזרחית. עם כניסתו לתוקף, יאפשר החוק למנהל רשות התעופה האזרחית לתת פטור למיתקנים האמורים מקיום הוראות סעיף 35 לחוק הטיס.
חוק דחיית מועדים (הוראת שעה – חרבות ברזל) (חוזה, פסק דין או תשלום לרשות) (תיקון) (דחיית מועדים בתקופה הקובעת השנייה), התשפ"ד-2023
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוץ והביטחון
תחילה: 2023-12-31T00:00:00
פרסום: ספר החוקים, 31/12/2023, מס' חוברת 3141, עמ' 430
שמות קודמים:
Name: הצעת חוק דחיית מועדים (הוראת שעה – חרבות ברזל) (חוזה, פסק דין או תשלום לרשות) (תיקון) (דחיית מועדים בתקופה הקובעת השנייה), התשפ"ד-2023
Value: בקריאה הראשונה
תקציר:
החוק מאריך את תוקף ההסדר לפיו תתאפשר דחייה לביצוע חיובים שנקבעו בחוזה או בהחלטות שיפוטיות ודחיית מועד לתשלום לרשות ציבורית עד ליום כ' באדר א' התשפ"ד (29 בפברואר 2024). ביחס למועדי תשלום לרשות ציבורית חל החוק על כל מי שהוא חל עליו עד כה: חיילים בשירות סדיר, קבע ומילואים, משרתים בגופי ביטחון פנים (שוטרים, סוהרים ביחידות מסוימות וכבאים), עובדים בארגוני ההצלה מד"א, זק"א ואיחוד הצלה ומתנדבים בארגונים אלה בהיקף המקביל למשרה מלאה, ואוכלוסייה אזרחית שנפגעה מהאירועים: נעדרים, חטופים, שבויים תושבי יישובים שהתפנו ומי שאושפז לתקופה העולה על שבוע כתוצאה מפציעה שנגרמה לו בשל הלחימה. כן חודדה תחולת החוק על מי שאושפז בהיותו חייל. ביחס לביצוע חיובים הקבועים בחוזים או בהחלטות שיפוטיות, נקבע כי הסדר זה יחול באופן מצומצם יותר, ואוכלוסיית הזכאים תכלול חיילים בשירות סדיר וקבע בתפקידי לחימה, משרתי מילואים שנקראו בצו 8, משרתים בגופי ביטחון הפנים ביחידות מסוימות שמנויות בחוק, נעדרים, חטופים, שבויים ותושבי יישובים שהתפנו. כל הזכויות יחולו גם על בני זוגם של הזכאים, אם הם אחראים לחיוב עמם, על עזבונותיהם ועל חברות מעטים ושותפויות שהשליטה בהן מצויה בידי הזכאים.
חוק שירות ביטחון (תיקון מס' 25 – הוראת שעה – חרבות ברזל) (העלאת גיל הפטור משירות מילואים), התשפ"ד-2023
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוץ והביטחון
תחילה: 2023-12-28T00:00:00
פרסום: ספר החוקים, 28/12/2023, מס' חוברת 3136, עמ' 418
שמות קודמים:
Name: הצעת חוק שירות ביטחון (תיקון מס' 25 – הוראת שעה – חרבות ברזל) (העלאת גיל הפטור משירות מילואים), התשפ"ד-2023
Value: בקריאה השנייה והשלישית
Name: הצעת חוק שירות ביטחון (תיקון מס' 27 – הוראת שעה – חרבות ברזל) (העלאת גיל הפטור משירות מילואים), התשפ"ד-2023
Value: בקריאה הראשונה
תקציר:
החוק קבע כי מי שאמור היה לקבל פטור משירות מילואים מטעמי גיל ב-31.12.2023, ימשיך להיות חלק ממערך המילואים עד ה-29.2.2024. מדובר בחיילי מילואים שאינם קצינים ומלאו להם 40 בשנת 2023, קצינים שמלאו להם 45 בשנת 2023, ומי שמשרתים בתפקידים ובמקצועות הקבועים בצו חריגי הגיל ומלאו להם בשנת 2023 45 או 49, לפי העניין.
חוק לייעול האכיפה והפיקוח העירוניים ברשויות המקומיות (הוראת שעה) (תיקון מס' 11), התשפ"ד-2023
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: הוועדה לביטחון לאומי
תחילה: 2023-12-28T00:00:00
פרסום: ספר החוקים, 28/12/2023, מס' חוברת 3139, עמ' 424
שמות קודמים:
Name: הצעת חוק לייעול האכיפה והפיקוח העירוניים ברשויות המקומיות (הוראת שעה) (תיקון מס' 11), התשפ"ד-2023
Value: בקריאה השנייה והשלישית
Name: הצעת חוק לייעול האכיפה והפיקוח העירוניים ברשויות המקומיות (הוראת שעה) (תיקון מס' 11), התשפ"ד-2023
Value: בקריאה הראשונה
תקציר:
החוק לייעול האכיפה והפיקוח העירוניים ברשויות המקומיות נחקק כהוראת שעה בשנת 2011, והחל כפיילוט במספר רשויות מקומיות. מטרת החוק הינה ייעול יכולת הפיקוח והאכיפה של הרשויות המקומיות בעבירות שבתחום אחריותן וכן סיוע למשטרת ישראל בפעולות למניעת אלימות. לשם כך החוק מסמיך פקחים עירוניים ומסדיר את הקמתו של מערך שיטור עירוני. לאורך השנים הוראת השעה הוארכה מספר פעמים ותחולתה הורחבה לרשויות נוספות. 
בתיקון מספר 11 לחוק, תוקן סעיף 23, כך שתוקפו של החוק הוארך לתקופת זמן נוספת ועד ליום כ"ב בניסן התשפ"ד (30 באפריל 2024).
כמו כן, תוקנה התוספת השנייה לחוק באופן המרחיב את סמכויותיו של "פקח מסייע" גם למרחבים חקלאיים המוגדרים כ"שטח שבו מתבצעות פעולות של עיבוד קרקע, או של ניהול משק חי או צומח". הרחבה זו נעשתה על רקע אתגרים ייחודיים שהתגלו במערכי האכיפה במועצות האזוריות, שלא זכו למענה בחוק הקיים שאפשר ל"פקח מסייע", להפעיל את סמכויותיו לטובת סיוע למשטרת ישראל במניעת אלימות במקומות מוגדרים אשר תחת שיפוטה של הרשות המקומית, לרבות בגנים ציבוריים, אזורי מסחר וחופי רחצה.
חוק הסדרים במשק המדינה (תיקוני חקיקה) (תיקון מס' 19), התשפ"ד-2023
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הכלכלה
תחילה: 2024-01-02T00:00:00
פרסום: ספר החוקים, 28/12/2023, מס' חוברת 3140, עמ' 426
שמות קודמים:
Name: הצעת חוק הסדרים במשק המדינה (תיקוני חקיקה) (תיקון מס' 19), התשפ"ד-2023
Value: בקריאה הראשונה
תקציר:
החוק הופך שתי הוראות שעה לעניין קידום התחרות במשק הגז הביתי, הקבועות בסעיפים 17א ו-17ב לחוק הסדרים במשק המדינה (תיקוני חקיקה), התשמ"ט–1989 (להלן – חוק הסדרים במשק המדינה), להוראות קבועות. 
בשנת 2008 נחקק חוק משק הגז (קידום תחרות בגז לצריכה ביתית) (תיקוני חקיקה), התשס"ח–2008, ובמסגרתו תוקן חוק הסדרים במשק המדינה, ונקבעו בו הסדרים שנועדו לקדם את התחרות במשק הגז הביתי ובהם שתי הוראות שעה. הוראת השעה הראשונה נקבעה בסעיף 17א לחוק הסדרים במשק המדינה, והיא קובעת כי אם צרכן גז ביתי מסר לספק גז הודעה על החלטתו להתנתק ממנו, אסור לאותו ספק גז או למי מטעמו להתקשר עם הצרכן או להציע הטבות כלשהן לעניין אספקת גז במשך שישה חודשים מיום מסירת ההודעה על ידי הצרכן.  
הוראת השעה השנייה נקבעה בסעיף 17ב לחוק הסדרים במשק המדינה, ולפיה ספק גז אינו רשאי לסרב סירוב בלתי סביר לתת שירות לצרכן גז ביתי המבקש להתקשר עמו. כלומר, אסור לספק גז לסרב לתת שירות לצרכן גז ביתי, אם מדובר על מתן שירות באותו אזור ובתנאים דומים לתנאים שבהם ספק הגז מספק את השירות לצרכן גז ביתי דומה, אלא אם כן הראה כי קיימים טעמים המצדיקים שלא לתת את השירות בתנאים דומים כאמור. הוראות שעה אלה הוארכו כמה פעמים כדי לבחון את השפעותיהן על קידום התחרות במשק הגז הביתי. מאחר שלפי נתוני משרד האנרגיה והתשתיות ורשות התחרות, הוראות השעה תרמו לקידום התחרות במשק הגז הביתי ובכלל זה לשיפור כושר התחרות של ספקי הגז הקטנים, הוחלט להפוך אותן להוראות קבועות.
חוק גיל פרישה (הורה שילדו נפטר) (הוראת שעה) (תיקון מס' 2), התשפ"ד-2023
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת העבודה והרווחה
תחילה: 2023-12-28T00:00:00
פרסום: ספר החוקים, 28/12/2023, מס' חוברת 3138, עמ' 422
שמות קודמים:
Name: הצעת חוק גיל פרישה (הורה שילדו נפטר) (הוראת שעה) (תיקון מס' 2), התשפ"ד-2023
Value: בקריאה השנייה והשלישית
Name: הצעת חוק גיל פרישה (הורה שילדו נפטר) (הוראת שעה) (תיקון מס' 2), התשפ"ד-2023
Value: בקריאה הראשונה
תקציר:
חוק זה מאריך בשנתיים את תוקף ההוראה לפיה מעסיק לא יחייב עובד שהוא הורה שילדו נפטר לפרוש מעבודתו בשל גילו,  עד ארבע שנים מיום שהגיע לגיל פרישת חובה, כל זאת בהתקיים התנאים הקבועים בחוק. עוד קובע החוק המשך חובת דיווח של הממשלה לוועדת עבודה ורווחה, אחת לשנה, על פעילותם בעניין פרסום הוראות החוק לעובדים ולמעסיקים
חוק משק הגז הטבעי (תיקון מס' 13), התשפ"ד-2023 
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הכלכלה
תחילה: 2023-12-28T00:00:00
פרסום: ספר החוקים, 28/12/2023, מס' חוברת 3137, עמ' 420
שמות קודמים:
Name: הצעת חוק משק הגז הטבעי (תיקון מס' 13), התשפ"ד-2023 
Value: לחוק שהתקבל
Name: הצעת חוק משק הגז הטבעי (תיקון מס' 12), התשפ"ג-2023 
Value: בקריאה השנייה והשלישית
Name: פרק ד' (גז טבעי), רק סעיף 17(1) (בעניין הארכת תוקף רישון נתג"ז) מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2023 ו-2024), התשפ"ג-2023 [פוצלה לפי סעיף 84(ב) לתקנון]
Value: בקריאה הראשונה
תקציר:
החוק כולל שני תיקונים לחוק משק הגז הטבעי, התשס"ב–2002 (להלן – חוק משק הגז הטבעי).
התיקון הראשון עניינו מתן סמכות לשר האנרגיה והתשתיות להאריך את רישיון חברת נתיבי גז לישראל (נתג"ז) שהיא החברה הממשלתית המחזיקה היום ברישיון הולכה, שהוא רישיון להקמה ולהפעלה של מערכת הולכת גז טבעי. סעיף 8(ב) לחוק משק הגז הטבעי קובע כי לא יינתנו רישיונות, בין היתר רישיון הולכה או רישיון חלוקה, לחברה ממשלתית. אולם סעיף 11א לחוק האמור מסמיך את שר האנרגיה והתשתיות לתת רישיון הולכה לחברה ממשלתית, אם מצא כי קיימים צרכים דחופים של משק האנרגיה. מכוח אותו סעיף, ניתן בשנת 2004 רישיון הולכה לחברת נתג"ז. לפי סעיף 15 לחוק משק הגז הטבעי, התקופה המרבית של רישיון הולכה היא 30 שנים. בהתאם לכך רישיון ההולכה שניתן לחברת נתג"ז יעמוד בתוקפו עד לשנת 2034. לפי התיקון הראשון, שר האנרגיה והתשתיות יהיה מוסמך להאריך את תוקפו של רישיון ההולכה שניתן לחברה ממשלתית המחזיקה ברישיון הולכה לפי סעיף 11א לחוק, כיום – נתג"ז, בתקופה אחת נוספת של 15 שנים. 
התיקון השני נועד לאפשר לחברת נתג"ז להיכנס לפעילות במקטע החלוקה ולתת לה רישיון חלוקה, בכפוף למספר תנאים. רישיון חלוקה הוא רישיון שניתן לגבי אזור מסוים, לשם הקמה והפעלה של רשת חלוקה שהיא מערכת קווי צינורות להעברה של גז טבעי בלחץ נמוך ומתקני הגז הקשורים למערכת זו. טרם התיקון, החוק איפשר לשר האנרגיה והתשתיות לתת רישיון חלוקה רק לחברת-בת של בעל רישיון הולכה, ובלבד שקיימים לדעתו ולדעת שר האוצר צרכים דחופים של משק האנרגיה. לפי התיקון, חברה ממשלתית שקיבלה רישיון הולכה תוכל לקבל משר האנרגיה והתשתיות גם רישיון חלוקה, בכפוף למספר תנאים. ראשית, רישיון חלוקה כאמור יינתן אם שר האוצר ושר האנרגיה והתשתיות השתכנעו כי לשם פיתוח משק האנרגיה, אין זה נכון לתת את הרישיון לגורם מהמגזר הפרטי ויותר מתאים לתת אותו לחברה ממשלתית. שנית, וכדי למנוע ריכוזיות בענף, לא יינתן רישיון חלוקה כאמור באזור מסוים, אם כתוצאה מכך חברה ממשלתית תחזיק ברישיונות חלוקה בשלושה אזורים או במחצית מכלל האזורים שלגביהם כבר ניתנו רישיונות חלוקה, לפי הגבוה מבניהם.
חוק התמודדות עם תקיפות סייבר חמורות במגזר השירותים הדיגיטליים ושירותי האחסון (הוראת שעה - חרבות ברזל), התשפ"ד-2023
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוץ והביטחון
תחילה: 2023-12-26T00:00:00
פרסום: ספר החוקים, 26/12/2023, מס' חוברת 3135, עמ' 410
שמות קודמים:
Name: הצעת חוק התמודדות עם תקיפות סייבר חמורות במגזר השירותים הדיגיטליים ושירותי האחסון (הוראת שעה - חרבות ברזל), התשפ"ד-2023
Value: בקריאה הראשונה
תקציר:
החוק מסמיך מנהל מוסמך משירות הביטחון הכללי, ממערך הסייבר או מהמלמ"ב לקבוע כי תקיפת סייבר שמתרחשת או עומדת להתרחש אצל מי שעיסוקו אספקת שירותי אחסון או שירותים דיגיטליים, היא תקיפת סייבר חמורה, אם סבר כי קיים חשש ממשי שתפגע בביטחון המדינה, בביטחון הציבור או בקיום האספקה והשירותים החיוניים. קביעה זו תיעשה בכפוף לתנאים הבאים: התקיפה התרחשה במהלך מלחמת חרבות ברזל; התקיפה בעלת השפעה ממשית שאינה מוגבלת לספק הנתקף, והתקיפה היא תקיפת סייבר חמורה בהתחשב במאפייניה. בנוסף, נקבע כי הסמכות לקבוע כי תקיפת סייבר היא חמורה נתונה גם לרח"ט הגנה בסייבר בצה"ל, אם מצא שיש בתקיפה כדי לפגוע ברציפות התפקוד המבצעי של צה"ל בשל התנאים כאמור. במקרה שנקבע כי תקיפת סייבר היא חמורה, החוק קובע הליך פעולה מדורג: ראשית, העובד המוסמך יפרט לספק את התשתית העובדתית לקביעתו כי תקיפת סייבר היא חמורה, ויאפשר לספק הזדמנות לפעול לצורך איתור התקיפה, מניעתה או בלימתה בהקדם האפשרי. בהמשך לכך, הספק יידרש לעדכן את העובד המוסמך בדבר הפעולות שביצע או למסור תצהיר בדבר יישום הנחיות אבטחה בהתאם לתקן. אם הספק לא הגיש תצהיר או העובד המוסמך מצא שלא פעל באופן הולם לאיתור התקיפה, מניעתה ובלימתה, יהיה רשאי העובד המוסמך למסור הוראות לביצוע פעולות הגנה בסייבר. בנוסף, החוק קובע הוראות בעניין חובת סודיות והגבלת שימוש במידע. עוד קובע החוק חובת דיווח ליועצת המשפטית לממשלה ולוועדת החוץ והביטחון של הכנסת בדבר המקרים בהם ניתנו הוראות לפי החוק. החוק נקבע כהוראת שעה למשך שבעה חודשים.
חוק ההתייעלות הכלכלית (תיקוני חקיקה להשגת יעדי התקציב לשנות התקציב 2023 ו-2024), התשפ"ג-2023
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת הכספים
תחילה: 2023-06-01T00:00:00
פרסום: ספר החוקים, 31/05/2023, מס' חוברת 3045, עמ' 148
שמות קודמים:
Name: הצעת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2023 ו-2024), התשפ"ג-2023
Value: בקריאה הראשונה
תקציר:
החוק קובע שורה של תיקונים בחוקים שונים בהתאם ליעדי התקציב לשנות התקציב 2023 ו-2024, בין היתר בנושאים: מסים, מיסוי בשוק הדיור, ביטוח לאומי, גבייה ממשלתית וגמלאות.
חוק קליטת חיילים משוחררים (תיקון מס' 25), התשפ"ד–2023
סטטוס: התקבלה בקריאה שלישית
כנסת: 25
סוג הצעה: פרטית
ועדה: ועדת החוץ והביטחון
יוזמים: אופיר כץ, אלי דלל, שרון ניר, מיכאל מרדכי ביטון, יבגני סובה, יוליה מלינובסקי
תחילה: 2023-12-21T00:00:00
פרסום: ספר החוקים, 21/12/2023, מס' חוברת 3134, עמ' 406
שמות קודמים:
Name: הצעת חוק קליטת חיילים משוחררים (תיקון מס' 25), התשפ"ד–2023
Value: בקריאה השנייה והשלישית
Name: הצעת חוק קליטת חיילים משוחררים (תיקון מס' 25) (מימון שכר לימוד מלא ללוחמים), התשפ"ד–2023
Value: בקריאה הראשונה
Name: הצעת חוק קליטת חיילים משוחררים (תיקון - מימון שכר לימוד מלא ללוחמים), התשפ"ג-2022
Value: בדיון המוקדם
תקציר:
נקבע כי יינתן מימון מלא של שכר לימוד שנתי לחיילים משוחררים זכאים (חיילים ששירתו כלוחמים, חיילים בודדים, עולים חדשים, חיילים בני האוכלוסייה הערבית, לרבות הדרוזית או הצ'רקסית, וחיילים שקיבלו תשלומי משפחה בשל מצבם הכלכלי של הוריהם), זאת במקום מימון בשיעור 75%. השתתפות במימון שכר הלימוד תתבצע באופן מדורג, כך שבכל שנת לימודים יקבל החייל המשוחרר הזכאי 85% משכר הלימוד השנתי, או אם שכר הלימוד ששילם בפועל קטן משכר הלימוד השנתי – את שכר הלימוד ששילם בפועל, ובשנה האחרונה יקבל את היתרה השווה להשלמת שכר הלימוד לשלוש או ארבע שנות לימוד, לפי העניין. עוד נקבעה הארכה לפרק הזמן למימוש הזכאות לחמש שנים לאחר תום השנה שבה החייל השתחרר משירות סדיר, ולעניין חייל ששירת שירות נוסף – לא תובא תקופת השירות הנוסף במניין חמש השנים לזכאות, ובלבד שהחל את לימודיו בתוך שבע שנים מתום השנה שבה השתחרר. בנוסף, נקבע כי הוראות החוק יחולו על חיילים משוחררים זכאים שביום תחילת החוק טרם סיימו את שנות הלימוד המזכות במימון לפי החוק, כך שיתרת ההשתתפות במימון תינתן בשנת הלימודים האחרונה.
חוק כליאתם של לוחמים בלתי חוקיים (תיקון מס' 4 והוראת שעה – חרבות ברזל), התשפ"ד-2023
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוץ והביטחון
תחילה: 2023-12-18T00:00:00
פרסום: ספר החוקים, 18/12/2023, מס' חוברת 3130, עמ' 302
שמות קודמים:
Name: הצעת חוק כליאתם של לוחמים בלתי חוקיים (תיקון מס' 4 והוראת שעה – חרבות ברזל), התשפ"ד-2023
Value: בקריאה הראשונה
תקציר:
חוק כליאתם של לוחמים בלתי חוקיים קובע כי במקרה בו הודיעה הממשלה לוועדת החוץ והביטחון של הכנסת על החלטה לפתוח במלחמה או על פעולות צבאיות משמעותיות לפי חוק יסוד: הממשלה, רשאית היא להכריז כי אלו מצריכות תחולה של הוראות שונות בחוק. בחוק זה נקבעו הוראות אשר נועדו להתאים לתיקונים שנעשו בחוק יסוד: הממשלה, כך שתהיה התייחסות להכרזה על פעולות צבאיות משמעותיות העלולות להוביל בהסתברות קרובה לוודאי למלחמה. עוד נקבעה, בהוראת שעה למשך ארבעה חודשים, הארכה למשך תקופת הכליאה הזמנית של לוחמים בלתי חוקיים, מועד ההבאה בפני שופט והתקופות בהן ניתן למנוע פגישה עם עורך דין. בנוסף, נקבע כי במקרים של שינויים בתחולת החוק תרד דרגת הגורם הצבאי המוסמך לאשר פעולות שונות לפי החוק, וכן יתאפשר קיום דיונים לפי החוק בדרך של היוועדות חזותית.
חוק קיום דיונים בהיוועדות חזותית בהשתתפות עצורים, אסירים וכלואים (הוראת שעה – חרבות ברזל), התשפ"ד-2023
סטטוס: התקבלה בקריאה שלישית
כנסת: 25
סוג הצעה: ממשלתית
ועדה: ועדת החוקה, חוק ומשפט
תחילה: 2023-12-18T00:00:00
פרסום: ספר החוקים, 18/12/2023, מס' חוברת 3129, עמ' 282
שמות קודמים:
Name: הצעת חוק קיום דיונים בהיוועדות חזותית בהשתתפות עצורים, אסירים וכלואים (הוראת שעה – חרבות ברזל), התשפ"ד-2023
Value: בקריאה השנייה והשלישית
Name: הצעת חוק קיום דיונים בהיוועדות חזותית בהשתתפות עצורים, אסירים וכלואים (הוראת שעה – חרבות ברזל), התשפ"ד-2023 - כל הסעיפים למעט סעיף 47
Value: בקריאה הראשונה
תקציר:
נקבע כי שר המשפטים רשאי, לאחר התייעצות עם השר לביטחון לאומי, להכריז כי יהיה ניתן לקיים דיונים בבתי המשפט ובבתי הדין, במדינה כולה או בחלק ממנה, שלא בנוכחות עצורים ואסירים אלא בהשתתפותם בהיוועדות חזותית, זאת לאחר ששוכנע כי קיים סיכון ממשי בהבאתם לדיונים בשל מצב החירום המיוחד. בנוסף נקבע כי שר המשפטים והשר לביטחון לאומי רשאים להכריז יחד כי ניתן לקיים דיונים בבתי המשפט שלא בנוכחות עצורים ואסירים בעבירות ביטחוניות, זאת לאחר ששוכנעו כי קיימת סכנת חיים או סיכון ביטחוני מוגבר בהבאתם לדיונים בשל מצב מלחמה השורר במדינה. במטרה למזער ככל האפשר את הפגיעה בעצור או באסיר, נקבעו הוראות מפורטות בדבר אופן קיום הדיון בהיוועדות חזותית, כך שניתן יהיה להבטיח את השתתפותו הרציפה בדיון. כמו כן, נקבעה אפשרות לחרוג מההסדרים הכלליים במקרים מיוחדים.